Brüsszel, 25.1.2005

COM(2004) 767 végleges

2003/0130 (COD)

.

A BIZOTTSÁG KÖZLEMÉNYE AZ EURÓPAI PARLAMENTNEK

az EK Szerződés 251. cikke, 2. bekezdése, második albekezdésével összhangban a biztonsági övekre és a gépjárművek más rögzítő rendszereire vonatkozó tagállami jogszabályok közelítéséről szóló 77/541/EGK tanácsi irányelv módosítását célzó, az Európai Parlament és a Tanács által elfogadandó irányelv tárgyában a Tanács részéről kialakított közös álláspontra vonatkozóan

.

2003/0130 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK Szerződés 251. cikke, 2. bekezdése, második albekezdésével összhangban a biztonsági övekre és a gépjárművek más rögzítő rendszereire vonatkozó tagállami jogszabályok közelítéséről szóló 77/541/EGK tanácsi irányelv módosítását célzó, az Európai Parlament és a Tanács által elfogadandó irányelv tárgyában a Tanács részéről kialakított közös álláspontra vonatkozóan

1- AZ ÜGY TÖRTÉNETE

A javaslat benyújtásának dátuma az Európai Parlamenthez és a Tanácshoz (COM(2003)363 final – 2003/0130(COD)): | 2003.6.20. |

Az Európai Gazdasági és Szociális Bizottság véleményének dátuma: | 2003.12.10. |

Az Európai Parlament első olvasati véleményének dátuma: | 2003.12.17. |

A közös álláspont elfogadásának dátuma: | 24.1.2005. |

2- A BIZOTTSÁG JAVASLATÁNAK TÁRGYA

Az irányelv-javaslat három javaslat együttesének a részét képezi, melyek tárgya a biztonsági övek kötelező beszerelése minden gépjárműbe. Ezek az intézkedések a biztonsági öv kötelező viselésére vonatkozó 91/671/EGK tanácsi irányelvet módosító 2003/20/EK irányelv elfogadását követik.

Ez a javaslat elsősorban a hitelesített biztonsági övek beszerelését írja elő, amelyek kialakítása illeszkedik az egyes járműkategóriákhoz.

3- ÉSZREVÉTELEK A KÖZÖS ÁLLÁSPONTHOZ

3.1. Általános megjegyzések a közös állásponthoz

A Tanácsnak a Bizottság javaslatához tett legfontosabb módosítása a fogyatékos személyek részére szánt biztonsági övekre vonatkozik. Tekintettel ezen felhasználói kategória speciális igényeire, a Tanács helyesebbnek tartotta, hogy ezekre az övekre egy átmeneti időszakra ne terjesszék ki az összes olyan műszaki rendelkezést, amelyeket a biztonsági övekkel kapcsolatban megkövetelnek.

A Tanács ugyanakkor elismerte, hogy szükséges harmonizálni az e téren fennálló nemzeti rendelkezéseket és megbízta a Bizottságot, hogy foglalkozzon ezzel a kérdéssel.

A Bizottság el tudja fogadni ezt a módosítást.

3.2. Megjegyzések az Európai Parlament által első olvasatban elfogadott módosításokhoz

Tekintettel arra az álláspontra, amit a turizmus céljaira használt autóbuszokban az oldalsó ülések esetleges betiltásával kapcsolatban elfogadott (lásd a 2003/0128(COD) sz. ügyet), a parlament, ezeknek az üléseknek a fenntartása keretében azt javasolta, hogy ezeket két rögzítési ponttal rendelkező övekkel szereljék fel. A Tanács nem fogadta el az Európai Parlament módosításait, és fenntartotta a Bizottság javaslatának eredeti változatát.

A Bizottság, amely az első olvasat után kijelentette, hogy nem változtatja meg a javaslatát, teljes mértékben támogatja a Tanács által elfogadott álláspontot.

4 - KÖVETKEZTETÉSEK

A Bizottság javasolja, hogy minden gépjárművet kötelezően szereljenek fel biztonsági övvel, hogy megelőzzék az utasok járműből való kiesésének a veszélyét. Ahhoz, hogy a biztonsági övek maximális védelmet nyújthassanak, azokat ellenállóképességükre vonatkozóan típusonként tesztelni kell, és illeszkedniük kell azokhoz az ülésmodellekhez, amelyeket a különböző kategóriájú járművekben használnak.

A Tanács jóváhagyta a Bizottság által javasolt összes intézkedést, de úgy döntött, hogy enyhíti a fogyatékos személyek részére szánt övekre vonatkozó rendelkezéseket. Ugyanakkor megbízta a Bizottságot, hogy ezt a kérdést részletesen tanulmányozza.

A Tanács elutasította az Európai Parlament által tett módosító javaslatokat.

Következésképpen, a Bizottság teljes mértékben támogatja a Tanács közös álláspontját.